कठखोद्धी या कठखोधी (बाल कविता)
काठ खोधै छै अपना लोलसँ,
कहबै छै तेँ कठखोद्धी ।
 जे धरती पर माटि खोधै छै,
से ने बुझियौ कठखोद्धी । ।
 काठ खोधि बनबइए धोधरि,
गाछे - गाछे कठखोद्धी ।
 गाछे नञि लकड़ीक उपस्कर,
खाम्हो खोधैछ कठखोद्धी । ।
 माटिखोद्धी केर पातर लोल,
कठखोद्धी केर मोट छै ।
 माटिखोद्धी केर नमगर लोल,
कठखोद्धीक किछु छोट छै । ।
 माटिखोद्धी केर माथक कलगी,
पीयर आओर विभक्त छै ।
 कठखोद्धी केर लाले टुहटुह,
पीठ - पाँखि पर स्वर्णिम पीयर,
मूल रंग चितकाबर छै ।
 अपना ठाँ इएह बेसी भेटत,
चिड़ै छै पर गाछहु पर ओ तँऽ,
नाङ्गरिकेँ ओ आड़*४ बना कऽ,
टिका गाछ पर बैसए छै । ।
 लोलसँ ठक-ठक करइत गाछमे,
धोधरि सेहो बनाबै छै ।
 अपनहु ओहिमे बास करैए,
काठक अन्दरमे जे कीड़ा,
परजीवी बनि पैसल छै ।
 तकरा खा कऽ पेट भरए ओ,
*१ - माटिखोद्धी केर माथक कलगी नारंगी-पीयर रंगक ओ अरीय रूपसँ विभक्त होइत अछि । जखनि कि आपना दिशि सामान्य रूपसँ भेटए बला कठखोद्धीक माथक कलगी लाल रंगक होइत अछि आ माटिखोद्धीक कलगीक तुलनामे संशक्त होइत अछि । विश्वक आन भाग मे पाओल जाए बला कठखोद्धीक किछु प्रजातिमे या तऽ कलगी नञि होइत अछि या आन रंगक सेहो होइत अछि ।
 *२ - विश्वमे कठखोद्धीक बहुत तरहक बगए-बानी अछि पर अपना दिशि बेसीतर एहने भेटैछ ।
 *३ - चिड़ै होयबाक बावजूदो ई गाछ पर उदग्र रूपेँ (VERTICALLY) तेजीसँ दौड़ि सकैत अछि । ई एकर विशेषता अछि ।
 *४ - आड़ = गाछ पर अपनाकेछ एक स्थान पर बेसी काल टिकएबाक लेल आ काठ खोधए काल देह हिलए-डोलए नञि ताहि हेतु कठखोद्धी अपन नाङ्गरिकेँ मजगूत आड़ जेकाँ उपयोगमे आनैत अछि ।
 *५ - माटिखोद्धी गाछमे वा काठमे धोधरि नञि बनबैत अछि जखनि कि कठखोद्धी बनबैत अछि । ओहि धोधरिमे पहिने अपने रहैत अछि आ बादमे छोड़ि देला पर ओहि परित्यक्त धोधरिकेँ आन चिड़ै (जेना कि - सुग्गा) वा दोसर कोनहु जीव ओकरा अपन खोंता या घऽरक रूपमे प्रयोग करैछ ।
 *६ - गाछक अन्तः परजीवीक (ENDO PARASITES) रूपमे जे कीड़ा-मकोड़ा गाछमे घुसल रहैत अछि आ गाछक लेल नोकशानदायक होइछ तकरा आ तकर अण्डा ओ बच्चाकेँ कठखोद्धी खा जाइत अछि । एहि तरहेँ कठखोद्धीक पेट भड़ैत अछि आ संगहि गाछ सभक आयुर्दा बढ़ैत अछि ।
 मैथिली पाक्षिक इण्टरनेट पत्रिका "विदेह" केर 195म अंक (01 फरबरी 2016) (वर्ष 9, मास 98, अंक 154) केर "बालानां कृते" स्तम्भमे प्रकाशित । 